《偈十六首 其十六》
宋代·释士圭

晷运推移无不动，日南长至几曾迁。应时纳祜无他事，依旧三门开两边。

三门开两边，一句具三玄。今古应无坠，分明在目前。

作者简介：释士圭（一○八三～一一四六），号竹庵，俗姓史，成都（今属四川）人。十三岁求为僧，初依成都大慈寺宗雅，后南游谒诸尊宿，师龙门佛眼清远。徽宗政和末，出世和州天宁寺。高宗绍兴间奉诏开山雁荡能仁。十五年（一一四五），住温州龙翔寺。十六年卒，年六十四。为南岳下十五世，龙门佛眼清远禅师法嗣。《嘉泰普灯录》卷一六、《五灯会元》卷二○有传。　释士圭诗，据《续古尊宿语要》、《嘉泰普灯录》等书所录，编为一卷。